Indhald
Innhaldsliste 🔎︎

# Bruk av notisblokklinja

Notisblokklinja er ein ny måte å visa ikon for meir effektiv bruk

Denne funksjonen er eksperimentell og kan laga feil eller gje uventa resultat. Vil du likevel bruka han, vel LibreOffice → Innstillingar Verktøy → Innstillingar> → LibreOffice → Avansert og merk av for Slå på eksperimentelle funksjonar.

Som standard er kommandoane LibreOffice grupperte i samanhengande menyar og i verktøylinjer med ikon.

Notisblokklinja viser ein annan måte å organisere funksjonar og ikon på enn som rette linjer med ikon som viser samanhengande grupper med kommandoar og innhald.

I notisblokklinja er ofte brukte kommandoar grupperte slik at dei er raskare å bruka og slik unngår lange menyar og verktøylinjer.

Verktøybandet er tilgjengeleg i Writer, Calc og Impress. Brukargrensesnittet har nå fleire tilgjengelege val for utformingar. Du kan endra utforminga ved å gå inn på menyen Vis → Brukargrensesnitt og velja den ønskte utforminga.

For å bruka denne funksjonen …

Vel Vis → Brukargrensesnitt

## Utforming av brukargrensesnittet

Oppføringa brukargrensesnitt definerer kva brukargrensesnitt som skal brukast. Desse tre vala gjeld ikkje for verktøybanda:

- Standard verktøylinje – klassisk modus med to synlege verktøylinjer – standard og formatering. Sidepanelet er delvis samanslått og viser berre faner.

- Enkel verktøylinje – viser éi verktøylinje med alle dei mest brukte funksjonane. Sidepanelet er usynleg.

- Sidepanel – Sidepanelet er opna og berre verktøylinja for formatering er synleg.

Når brukaren aktiverer andre verktøylinjer, vert dei lagra i brukarprofilen. Når du kjem tilbake frå verktøybandmodusen, vert verktøylinjene sett opp slik dei var sist gong dei var i bruk

## Tilgjengelege modus for notisboklinjer

I ein verktøybandmodus vert alle verktøylinjer og sidepanel gøymde. Verktøybandet vert sett øvst på sida.

- Faneark – linja vert delt opp i faner der kvar fane viser eit symbolsett gruppert etter innhald. Innhaldet kan veksle i høve til kva objekt som er vald i dokumentet, for eksempel ein tabell eller eit bilete.

I fanearkmodus er menylinja normalt gøymd. Du kan få fram menylinja ved å trykkja på menylinje-ikonet oppe til venstre i vindauget.

- Emnegrupper – Verktøybandet er delt i fire grupper. Gruppene «fil», «utklippstavle» og «format» er faste. Innhaldet i gruppa «set inn» er avhengig av kva objekt som er merkte i dokumentet, som for eksempel eit bilete, ein tabell eller eit OLE-objekt.

- Emneavhengig enkel – Viser ei enkel, midtstilt verktøylinje med innhald avhengig av emne.

- Gruppertlinje – Linja er delt i grupper som inneheld kommandoar i for av ikonsett og menyar.

Faneark- og gruppertlinje-modus er også tilgjengelege i kompakte variantar.

Du kan velja storleiken på ikona i verktøybanda frå LibreOffice → Innstillingar Verktøy → Innstillingar → LibreOffice → Vis → Symbolstorleik på verktøybanda..

Noteboklinja kan ikkje tilpassast av brukaren.

Den gjeldande versjonen (LibreOffice 6.3) av notisblokklinja er felles for Writer, Calc og Impress. Endringar i notisblokklinja i ein av desse vert også gjeldande i dei andre.

Liknande emne

Verktøylinjer